CELEX: 62019TN0884
Language: fi
Date: 2019-12-30 00:00:00
Title: asia T-884/19: Kanne 30.12.2019 – Folschette ym. v. komissio

24.2.2020   
            
            
               FI
            
            
               Euroopan unionin virallinen lehti
            
            
               C 61/58
            
         
      Kanne 30.12.2019 – Folschette ym. v. komissio
      (asia T-884/19)
      (2020/C 61/74)
      Oikeudenkäyntikieli: ranska
      
         Asianosaiset
      
      
         Kantajat: Marc Folschette (Leudelingen, Luxemburg), Tetyana Grygorenko (Leudelingen) ja Professional Business Solutions SA (Leudelingen) (edustaja: asianajaja N. Bauer)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen muodon puolesta tutkittavaksi
               
            
                  —
               
               
                  toteamaan, että sen sisältönsä puolesta perustelluksi
               
            
                  —
               
               
                  toteamaan, että vastaajalle on syntynyt sopimussuhteen ulkopuolinen vastuu
               
            
                  —
               
               
                  velvoittamaan vastaajan maksamaan edellä olevien perusteiden perusteella
                  
                              —
                           
                           
                              Marc Folchettelle yhteensä 219 210 euroa (kirjaimin: kaksisataayhdeksäntoistatuhatta kaksisataakymmenen euroa)
                           
                        
                              —
                           
                           
                              Tetyana Grygorenkolle yhteensä 75 000 euroa (kirjaimin: seitsemänkymmentäviisituhatta euroa)
                           
                        
                              —
                           
                           
                              Professional Business Solutions SA-nimiselle osakeyhtiölle yhteensä 500 000 euroa (kirjaimin: viisisataatuhatta euroa)
                           
                        
            
                  —
               
               
                  laillisine korkoineen Cour d’appelin 11.1.2017 antamasta vapauttavasta tuomiosta lukien tai tästä kannekirjelmästä lukien määrien maksamiseen asti
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
                  —
               
               
                  toteamaan, että kantajille pidätetään oikeus esittää muita vaatimuksia, perusteita ja nostaa kanteita.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen ainoaan kanneperusteeseen, joka perustuu unionin oikeuden oikeussäännön, jolla annetaan yksityisille oikeuksia, riittävän ilmeiseen rikkomiseen. Kantajat moittivat Euroopan petostentorjuntavirastoa (OLAF), joka on Euroopan komission yksikkö, siitä, että se on rikkonut tietoisesti ja riittävän ilmeisesti useita EU-oikeuden oikeussääntöjä ylittämällä vakavalla ja selvällä tavalla sen harkintavallalle asetetut rajat. OLAF ei ole noudattanut nimittäin velvollisuuttaan kunnioittaa syyttömyysolettamaa eikä laillista velvollisuuttaan tutkia vastuuseen saattamisen ja vastuusta vapauttamisen puolesta puhuvia seikkoja ja lopettamaan asian käsittelyn ilman jatkotoimia silloin tutkinta ei ollut johtanut vastuuseen saattamisen puolesta puhuvien todisteiden löytymiseen. Nämä puutteet ovat välittömänä syynä kantajille aiheutuneelle varmalle, välittömälle ja todelliselle vahingolle, josta he vaativat vahingonkorvausta SEUT 340 ja 268 artiklan perusteella.